CELEX: 32016D1020(02)
Language: hu
Date: 2016-10-19 00:00:00
Title: A Bizottság végrehajtási határozata (2016. október 19.) az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről (Terrasses du Larzac [OEM])

20.10.2016   
            
            
               HU
            
            
               Az Európai Unió Hivatalos Lapja
            
            
               C 386/9
            
         A BIZOTTSÁG VÉGREHAJTÁSI HATÁROZATA
   (2016. október 19.)
   az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről
   (Terrasses du Larzac [OEM])
   (2016/C 386/07)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
   mivel:
   
               (1)
            
            
               Franciaország az 1308/2013/EU rendeletnek a borágazathoz kapcsolódó eredetmegjelölések és földrajzi jelzések oltalmáról szóló rendelkezéseivel összhangban kérelmezte a „Terrasses du Larzac” elnevezés oltalom alá helyezését. A Bizottság az említett rendelet 97. cikke (2) bekezdésének megfelelően megvizsgálta Franciaország kérelmét.
            
         
               (2)
            
            
               Az 1308/2013/EU rendelet 93–96. cikkében, 97. cikkének (1) bekezdésében, valamint 100–102. cikkében foglalt feltételek teljesülnek.
            
         
               (3)
            
            
               Annak érdekében, hogy az 1308/2013/EU rendelet 98. cikkének megfelelően lehetséges legyen felszólalási nyilatkozatot benyújtani, az Európai Unió Hivatalos Lapjában közzé kell tenni az említett rendelet 94. cikke (1) bekezdésének d) pontja szerinti egységes dokumentumot és a kapcsolódó termékleírásnak a „Terrasses du Larzac” elnevezés oltalom alá helyezése iránti kérelem vizsgálatára irányuló nemzeti eljárás keretében történő közzétételére való hivatkozást,
            
         A KÖVETKEZŐKÉPPEN HATÁROZOTT:
   Egyetlen cikk
   A „Terrasses du Larzac” (OEM) elnevezéshez tartozó, az 1308/2013/EU rendelet 94. cikke (1) bekezdésének d) pontjában említett egységes dokumentumot és a kapcsolódó termékleírás közzétételére való hivatkozást e határozat melléklete tartalmazza.
   Az 1308/2013/EU rendelet 98. cikkének megfelelően e határozat közzététele jogot keletkeztet arra, hogy az e cikk első bekezdésében meghatározott elnevezés oltalma ellen a határozat közzétételének időpontjától számított két hónapon belül kifogást emeljenek.
   
      Kelt Brüsszelben, 2016. október 19-én.
      
         
            a Bizottság részéről
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 671. o.
   
   
      MELLÉKLET
      EGYSÉGES DOKUMENTUM
      1.   Bejegyzendő elnevezés(ek)
      
      Terrasses du Larzac
      2.   A földrajzi árujelző típusa
      
      OEM – oltalom alatt álló eredetmegjelölés
      3.   A szőlőből készült termékek kategóriái
      
      
               
                  1.
               
               
                  Bor
               
            4.   A bor(ok) leírása
      
      A szóban forgó termékek bíborvörös vagy gránátvörös színű, néha feketén csillogó, csendes, száraz vörösborok. A hordós vagy palackozott borként történő forgalomba hozatalra kész borok erjeszthetőcukor-tartalma legfeljebb 3 g/l. A borok illata kifinomult és összetett: túlnyomórészt piros gyümölcsök (cseresznye, málna stb.), sötét gyümölcsök (szeder, fekete ribiszke stb.) és fűszerek (bors, szegfűszeg stb.) aromái érvényesülnek, amelyeket édesgyökérre, fekete olajbogyóra, ibolyára emlékeztető aroma, valamint grillezést idéző aromajegyek és a mészkőfennsíkokon honos szárazságtűrő növények (boróka, kakukkfű, babér stb.) illata egészít ki. Bőrre, szénára vagy dohányra emlékeztető aromajegyek is találhatók bennük. Ízleléskor testesek és jó csersavszerkezetűek, ugyanakkor elegánsak maradnak. Fellelhetők bennük érett gyümölcsök és fűszerek aromajegyei is.
      Általános analitikai jellemzők
      
                  Maximális teljes alkoholtartalom (térfogatszázalék)
               
               
                   
               
            
                  Minimális teljes alkoholtartalom (térfogatszázalék)
               
               
                  12
               
            
                  Minimális teljes savtartalom
               
               
                  (milliekvivalens/liter)
               
            
                  Maximális illósavtartalom (milliekvivalens/liter)
               
               
                   
               
            
                  Maximális teljes kén-dioxid-tartalom (mg/l):
               
               
                   
               
            5.   Borkészítési eljárások
      
      a)   Alapvető borászati eljárások
      
      Borászati eljárás
      A leszüretelt termés bármely olyan hőkezelése tilos, amelynek során 40 °C-nál magasabb hőmérséklet jön létre.
      Fadarabok használata tilos.
      A fenti rendelkezéseken kívül a boroknak a borászati eljárások tekintetében minden uniós szintű, valamint a mezőgazdaságról és a tengeri halászatról szóló törvénykönyvben foglalt kötelezettségnek meg kell felelniük.
      A szőlőültetvény művelése
      
                  —
               
               
                  A szőlőültetvényeken a minimális ültetési sűrűség hektáronként 4 400 tőke.
               
            
                  —
               
               
                  A szőlőültetvényeken a sorok közötti távolság nem haladhatja meg a 2,25 métert.
               
            
                  —
               
               
                  Az egyes tőkék legfeljebb 2,25 négyzetméternyi területet foglalnak el. Ez a terület a sorok közötti távolság és a tőkék egyazon soron belüli térközei szorzataként kapható meg.
               
            
                  —
               
               
                  Az öntözés engedélyezhető.
               
            b)   Maximális hozamok
      
      Hektáronként 45 hektoliter.
      6.   Körülhatárolt terület
      
      A szőlő szüretelését, a borkészítést, a borok tökéletesítését és érlelését Hérault megye következő településeinek területén biztosítják: Aniane, Arboras, Argelliers, Le Bosc, Brissac, Causse-de-la-Selle, Ceyras, Gignac, Jonquières, Lagamas, Lauroux, Mérifons, Montoulieu, Montpeyroux, Moulès-et-Baucels, Murles, Octon, Pégairolles-de-Buègues, Pégairolles-de-l’Escalette, Poujols, Puéchabon, Saint-André-de-Buègues, Saint-André-de-Sangonis, Saint-Félix-de-Lodez, Saint-Guiraud, Saint-Jean-de-Buèges, Saint-Jean-de-Fos, Saint-Jean-de-la-Blaquière, Saint-Privat, Saint-Saturnin-de-Lucian, Soubès, Usclas-du-Bosc.
      A körülhatárolt terület kiterjedése 61 713 ha.
      7.   Fontosabb borszőlőfajták
      
      
                   
               
               
                  Grenache N
               
            
                   
               
               
                  Carignan N
               
            
                   
               
               
                  Mourvèdre N
               
            
                   
               
               
                  Syrah N
               
            8.   A kapcsolat(ok) leírása
      
      A földrajzi terület Hérault megye 32 települését foglalja magában, és a határvonalai a következők:
      
                  —
               
               
                  északon a 700–800 méter közötti tengerszint feletti magasságban fekvő Larzac-fennsíkot határoló mészkőszirtek;
               
            
                  —
               
               
                  délen a Lergue és az Hérault összefolyása, a tenger felé tartó Hérault széles völgyére tárulkozó tájjal.
               
            A szőlőültetvényt a Larzac-fennsík óvja az északi szelektől. Az éves átlagos csapadékmennyiség 800 és 900 milliméter közötti, a hőmérséklet pedig hűvösebb, mint a languedoc-i borvidék többi részén. A nappalok és az éjszakák közötti hőmérséklet-különbség a nyári hónapokban magas, és befolyásolja a szőlőszemek fenolos érettségét. E régió talajai majdnem terméketlenek, jó vízelvezető képességűek, nagy mennyiségben tartalmaznak kavicsot, és határvíz-tartalékuk eloszlik a mélyben.
      A Larzac-fennsík teraszain („Terrasses du Larzac”) a szőlő jelenléte a római korig nyúlik vissza, a borvidék első jelentős fellendülése a középkorban, majd a XVIII. században következett be a kereskedelem fejlődésével. Azután, hogy a „Terrasses du Larzac” eredetmegjelölésű borok története ezt követően a languedoc-i szőlőtermesztéshez kapcsolódott, megállapítható volt, hogy a termelésorientált modellt rosszul alkalmazták erre a térségre, amelynek a kevésbé termékeny és kissé magasabban fekvő talajai természetesen korlátozzák a hozamot. A „Terrasses du Larzac” mészkőfennsík borai kilenc hagyományos languedoc-i borszőlőfajtából származnak, a szőlőtermelők pedig saját területük beható ismeretének köszönhetően kihasználták ezt a sokféleséget: mindegyik borhoz a legmegfelelőbb elhelyezkedést választott ák ki, és házasított (cuvée) boraikat legalább három borszőlőfajtából készítették annak érdekében, hogy minden évjáratban megtalálják boraik identitását.
      A Larzac-fennsík teraszairól („Terrasses du Larzac”) származó borok minősége és sajátos jegyeinek elismertsége egyébként az 1950-es évek végéig nyúlik vissza, amikor a körülhatárolt területekről származó, kiváló minőségű „coteaux-du-Languedoc” borokat eredetmegjelölés alá vonták.
      A „Terrasses du Larzac” eredetmegjelölésű borok termelői – a természeti környezetük minőségének és sajátosságának tudatában – közel 20 éve kérelmezték borvidékük identitásának elismerését, aminek egyik fontos lépéseként a 2004-es évjárattól a „Terrasses du Larzac” kiegészítő földrajzi nevet elismerték a „coteaux-du-Languedoc” bejegyzett eredetmegjelölésen belül.
      A tengerszint feletti magasság és a tengertől való távolság miatt a mediterrán éghajlathoz hozzájáruló hatások szintén jelentős szerephez jutnak a borok jellegzetességének kialakulásában. A szőlő érési periódusában a meleg nappalok és a hűvös éjszakák váltakozása elősegíti az aromák – így a fűszereket és a piros gyümölcsöket idéző aromák – összegződését. A tengerparti hőmérsékletnél alacsonyabb hőmérséklet lehetővé teszi a későbbi szüretet, megőrizve a borok kifinomultságát és a frissességét. A rendkívül sok napsütéses óra és az enyhe éghajlat miatt a borszőlőfajták a bennük rejlő összes lehetőséget kibontakoztathatják: így e bíbor- vagy gránátvörös színű, néha feketén csillogó borokra a kifinomult és összetett illatvilág jellemző. A piros, illetve a fekete gyümölcsök és a fűszerek domináns aromái, valamint az édesgyökérre, a fekete olajbogyóra, és az ibolyára emlékeztető aromajegyek harmonikusan vegyülnek egymással, valamint a grillezést idéző aromajegyekkel és a mészkőfennsíkok szárazságtűrő növényzetének illatával. A borok korosodása közben olykor a bőrre, a szénára vagy a dohányra, sőt, a szarvasgombára emlékeztető aromajegyek is megjelennek. Ízleléskor a borok testesek, csersavszerkezetük jó, egy igen sajátos egyensúlyt teremtve a tüzesség és a frissesség között. Fellelhetők bennük érett gyümölcsök és fűszerek aromajegyei is.
      Alapvetően nemes borokról van szó, amelyek közül egyesek 15, sőt 20 vagy annál is több év elteltével válnak azzá.
      Összességében elmondható, hogy ezeket a borokat kiegyensúlyozottságuk, kellemes összetettségük és nemessé válásra való kiváló alkalmasságuk, mindezek mellett pedig a jellegzetes eleganciájuk teszi egyedivé.
      A szőlőtermesztés gazdag történetének köszönhetően az egymást követő generációk alaposan kiismerték a terület természeti környezetét. Ez elősegítette azt, hogy a különböző borszőlőfajták alkalmazkodhassanak a talajokhoz és azok mikrohelyzetéhez. Így a borok házasított (azaz legalább három borszőlőfajtát tartalmazó), hagyományos módon készített, gyakran 15–30 napig kádakban erjesztett borok. A borok szerkezete – az összetett aromavilág kialakulása, ugyanakkor a csersavak letisztulása érdekében – az erjesztés után érlelési időszakot tesz szükségessé.
      Az ismertetett termékek koherens jellege egyszerre alapul a termelők fejlődésén, a szőlőültetvényen és a pincén, illetve ezek együttes ráhatásán, ami lehetővé tette, hogy együtt jól meghatározzák a „Terrasses du Larzac” nevű bor profilját és identitását.
      Következésképp a sajátos földrajzi helyzet, a mediterrán tüzességet és a Larzac-fennsík frissességét kiegyensúlyozva befolyásolja a „Terrasses du Larzac” bejegyzett eredetmegjelölésű borok sajátos jellegét, a termelők szakértelmével támogatva.
      9.   További alapvető feltételek
      
      
         A földrajzi terület közvetlen szomszédságában lévő terület
      
      Jogi keret:
      Nemzeti jogszabályok
      A további feltétel típusa:
      A termeléshez kapcsolódó eltérés a körülhatárolt földrajzi területen
      A feltétel leírása:
      A földrajzi terület közvetlen szomszédságában lévő terület, amelyet eltérésképpen határoztak meg a borkészítéshez, a borok tökéletesítéséhez és érleléséhez, La Vacquerie-et-Saint-Martin-de-Castries település (Hérault megye) területe.
      
         Nagyobb földrajzi egység
      
      Jogi keret:
      Nemzeti jogszabályok
      A további feltétel típusa:
      A címkézésre vonatkozó kiegészítő rendelkezések
      A feltétel leírása:
      A bejegyzett eredetmegjelölésű borok címkéjén pontosítható a nagyobb földrajzi egység, azaz „Languedoc”.
      E nagyobb földrajzi egység nevét alkotó karakterek mérete sem azok magasságát, sem szélességét tekintve nem haladhatja meg az ellenőrzött eredetmegjelölés nevét alkotó karakterek méretének felét.
      
         Kisebb földrajzi egység
      
      Jogi keret:
      Nemzeti jogszabályok
      A további feltétel típusa:
      A címkézésre vonatkozó kiegészítő rendelkezések
      A feltétel leírása:
      Azokat a választható feliratokat, amelyeknek használatát az uniós rendelkezések értelmében a tagállamok szabályozhatják, olyan karakterekkel kell feltüntetni, amelyeknek a mérete sem a magasságot, sem a szélességet tekintve nem haladja meg az ellenőrzött eredetmegjelölés nevét alkotó karakterek méretének felét.
      
         Hivatkozás a termékleírás közzétételére
      
      https://info.agriculture.gouv.fr/gedei/site/bo-agri/document_administratif-28398d7f-8879-48ac-a46c-16573436bdbd